इस अवसर पर नई धारा की ओर से मैत्रेयी पुष्पा को उदय राज सिंह स्मृति सम्मान से विभूषित करते हुए उन्हें एक लाख रुपये, प्रतीक चिह्न, अंगवस्त्र दिए गए। ‘नई धारा’ के प्रधान संपादक डॉ प्रथमराज सिंह ने लेखक-पत्रकार विश्वनाथ सचदेव (मुंम्बई), चर्चित गज़लगायक अनिरुद्ध सिन्हा (मुंगेर) और चर्चित लेखिका एवं वर्धमान विश्वविद्यालय (पश्चिम बंगाल) की हिन्दी विभाग की प्राध्यापक डॉ रीता सिन्हा को ‘नई धारा रचना सम्मान’ से सम्मानित करते हुए उन्हें 25-25 हज़ार रुपये, सम्मान पत्र, प्रतीक चिह्न, अंगवस्त्र प्रदान किए।